মানুষ বর্তমান পৃথিবীর সবচেয়ে প্রভাবশালী জীব। ইসলামি বিশ্বাস অনুসারে, আধুনিক মানুষের উৎপত্তি আদম ও হাওয়া থেকে। আল্লাহ তাআলা তাদেরকে প্রথম পুরুষ ও নারী রূপে সৃষ্টি করেন এবং পৃথিবীতে বসবাসের জন্য পাঠান। তাদের থেকে শুরু হয় মানব জাতির বংশবৃদ্ধি। ইতিহাস অনুসারে, হযরত আদম (আঃ) এবং হাওয়া (আঃ)-এর বহু সন্তান হয়েছিল, যারা পৃথিবীতে মানব জাতির বংশধর হিসেবে পরিচিত। ইসলামি মতে, হযরত আদম (আঃ) ছিলেন প্রথম নবী, এবং তার পরবর্তী সকল নবী ও রাসূলগণ মানব জাতির জন্য আল্লাহর নির্দেশনা নিয়ে এসেছেন।মানুষের সৃষ্টির উদ্দেশ্য হলো আল্লাহর ইবাদত করা, তাঁর নির্দেশনা মেনে জীবন যাপন করা এবং পৃথিবীতে আল্লাহর প্রতিনিধি হিসেবে দায়িত্ব পালন করা। মানব জাতি, ইসলামের দৃষ্টিতে, পৃথিবীতে আল্লাহর সৃষ্টির শ্রেষ্ঠতম প্রাণী, কারণ তাদেরকে বুদ্ধি ও বিবেকের মাধ্যমে আল্লাহর পথ অনুসরণ করার ক্ষমতা প্রদান করা হয়েছে।      ইসলামে মানুষ সৃষ্টি  ইসলাম ধর্মে মানুষের সৃষ্টির গুরুত্ব ও ব্যাখ্যা কুরআন এবং হাদিসে বিস্তারিতভাবে বর্ণিত হয়েছে। ইসলামের মতে, আল্লাহ তায়ালা প্রথম মানুষ আদম (আ.)-কে পৃথিবীতে সৃষ্টি করেন এবং তার পর থেকে মানব জাতির সৃষ্টি ও বংশবৃদ্ধি চলতে থাকে। আদমকে সৃষ্টির জন্য আল্লাহ পাক প্রথমে জিবরাইল ও মিকাইল নামক দু’ফেরেশতাকে পাঠালেন। তাঁরা দু’জনে মাটির দুহাই শুনে ফেরত গেল। এরপর আল্লাহ পাক আজরাইলকে পাঠালেন। তিনি মাটির দুহাই অগ্রাহ্য করে পৃথিবীর উপরি ভাগ থেকে বিভিন্ন রঙের মাটি সংগ্রহ করলেন (এ জন্য মানুষ নানা রঙের হয়) এবং আল্লাহর কাছে নিয়ে গেলেন। আল্লাহ পাক এ মাটি দিয়ে নিজ হাতে আদম আকৃতি দিলেন এবং তাতে রুহ ফুকায়ে দিলেন।সুরা হিজর, আয়াত : ২৯। আদম পেলেন জীবন। হাদিস শরীফে বর্ণিত আছে, "আল্লাহ তাঁর (আল্লাহর) নিজ অবয়বে আদম (আ.) তথা মানুষকে সৃষ্টি করেছেন।"  ইতিহাস  ইসলাম ধর্মের দৃষ্টিতে মানবজাতির ইতিহাস শুরু হয় আদম (আ.)-এর সৃষ্টির মাধ্যমে। আদম (আ.) প্রথম মানব হিসেবে সৃষ্টি হওয়ার পর, আল্লাহ তাকে জ্ঞান ও ক্ষমতা প্রদান করেন এবং পৃথিবীতে তার বংশ বিস্তার ঘটান।   মানব ইতিহাসের প্রথম হত্যাকাণ্ড   কুরআন ও হাদিসে হাবিল ও কাবিলের কাহিনী পাওয়া যায়। এ দুই ভাই ছিল আদম (আ.)-এর সন্তান। তারা পরস্পর বিভিন্ন বিষয় নিয়ে বিরোধে জড়িয়ে পড়ে, যার ফলে কাবিল হাবিলকে হত্যা করে। এটি মানব জাতির মধ্যে প্রথম হত্যার ঘটনা। সম্পর্কে কুরআনে বর্ণিত হয়েছে যে  وَاتْلُ عَلَيْهِمْ نَبَأَ ابْنَيْ آدَمَ بِالْحَقِّ إِذْ قَرَّبَا قُرْبَانًا فَتُقُبِّلَ مِنْ أَحَدِهِمَا وَلَمْ يُتَقَبَّلْ مِنَ الْآخَرِ قَالَ لَأَقْتُلَنَّكَ ۖ قَالَ إِنَّمَا يَتَقَبَّلُ اللَّهُ مِنَ الْمُتَّقِينَ   অনুবাদ: এবং (হে নবী!) তাদের সামনে আদমের দুই পুত্রের বৃত্তান্ত যথাযথভাবে পড়ে শোনাও যখন তাদের প্রত্যেকে একেকটি কুরবানী পেশ করেছিল এবং তাদের একজনের কুরবানী কবুল হয়েছিল, অন্যজনের কবুল হয়নি। সে (দ্বিতীয়জন প্রথমজনকে) বলল, আমি তোমাকে হত্যা করে ফেলব। প্রথমজন বলল, আল্লাহ তো মুত্তাকীদের পক্ষ হতেই কবুল করেন।(সূরা মায়িদা,আয়াত-২৭) لَئِن بَسَطتَ إِلَيَّ يَدَكَ لِتَقْتُلَنِي مَا أَنَا بِبَاسِطٍ يَدِيَ إِلَيْكَ لِأَقْتُلَكَ ۖ إِنِّي أَخَافُ اللَّهَ رَبَّ الْعَالَمِينَ  অনুবাদ: তুমি যদি আমাকে হত্যা করার উদ্দেশ্যে আমার দিকে হাত বাড়াও, তবুও আমি তোমাকে হত্যা করার উদ্দেশ্যে তোমার দিকে হাত বাড়াব না। আমি তো আল্লাহ রাব্বুল আলামিন কে ভয় করি।(সূরা মায়িদা, আয়াত-২৮)  إِنِّي أُرِيدُ أَن تَبُوءَ بِإِثْمِي وَإِثْمِكَ فَتَكُونَ مِنْ أَصْحَابِ النَّارِ ۚ وَذَٰلِكَ جَزَاءُ الظَّالِمِينَ  অনুবাদ: আমি চাই, তুমি আমার ও তোমার উভয়ের পাপভার বহন কর এবং জাহান্নামীদের মধ্যে গণ্য হও। আর এটাই জালিমদের শাস্তি।(সূরা মায়িদা, আয়াত-২৯)   فَطَوَّعَتْ لَهُ نَفْسُهُ قَتْلَ أَخِيهِ فَقَتَلَهُ فَأَصْبَحَ مِنَ الْخَاسِرِينَ  অনুবাদ: পরিশেষে তার মন তাকে ভ্রাতৃহত্যায় প্ররোচিত করল, সুতরাং সে তার ভাইকে হত্যা করে ফেলল এবং অকৃতকার্যদের অন্তর্ভুক্ত হয়ে গেল।  فَبَعَثَ اللَّهُ غُرَابًا يَبْحَثُ فِي الْأَرْضِ لِيُرِيَهُ كَيْفَ يُوَارِي سَوْءَةَ أَخِيهِ ۚ قَالَ يَا وَيْلَتَا أَعَجَزْتُ أَنْ أَكُونَ مِثْلَ هَٰذَا الْغُرَابِ فَأُوَارِيَ سَوْءَةَ أَخِي ۖ فَأَصْبَحَ مِنَ النَّادِمِينَ  অনুবাদ: অতঃপর আল্লাহ একটি কাক পাঠালেন, যে তার ভাইয়ের লাশ কীভাবে গোপন করবে তা তাকে দেখানোর লক্ষ্যে মাটি খনন করতে লাগল। (এটা দেখে)সে বলে উঠল, হায় আফসোস! আমি কি এই কাকটির মতো হতে পারলাম না, যাতে আমার ভাইয়ের লাশ গোপন করতে পারি! এভাবে পরিশেষে সে অনুতপ্ত হলো।   মানবের শত্রু   ইসলাম ধর্মে ইবলিসকে দুষ্ট জিন বলা হয়েছে। পবিত্র কুরআন এ উল্লেখ করা হয়েছে, যে যখন আল্লাহ আদম (আলাইহিস সালাম) কে সৃষ্টি করলেন এবং তিনি সকল ফেরেশতাদের বললেন আদমকে সিজদাহ্ করতে, তখন সকল ফেরেশতা সিজদাহ্ করলো। অথচ ইবলিস (শয়তান) সিজদাহ্ করলো না। ফলে সে অবিশ্বাসীদের অন্তর্ভুক্ত হলো এবং আল্লাহ তাকে অভিশপ্ত করলেন।সূরা আ’রাফঃ ১১-১৩   কুরআনে বর্ণনা  কুরআনে মানুষ সৃষ্টির সম্পর্কে বিভিন্ন আয়াতে বর্ণিত হয়েছে, যেমন: কুরআনে আদমের নাম ১০টি সূরার ৫০ আয়াতে উল্লেখ করা হয়েছে। সূরা আল বাকারা, সুরাআলে ইমরান, সূরা আল আরাফ, সূরা ইসরা, সূরা আল কাহফ এবং সূরা ত্বোয়া-হাতে তার নাম, গুনাবলী ও কার্যাবলী আলোচনা করা হয়েছে। সূরা আল হিজর ও সূরা ছোয়াদে শুধু গুণাবলী এবং সূরা আল ইমরান, সূরা আল মায়িদাহ এবং সূরা ইয়াসীনে আনুষঙ্গিক রুপে শুধু নামের উল্লেখ আছে।   হাদিসে বর্ণনা                       ১. সহিহ বুখারি: ৬২২৭, ৩৩২৬ ২. সহিহ মুসলিম: ২৮৪১ ৩. সুনান তিরমিজি: ৩১৪৯ ৪. সুনান আবু দাউদ: ৪৭৪৪ ৫. মুসনাদ আহমদ: ১৭১৭৮   তথ্যসূত্র   বিষয়শ্রেণী:মানুষ বিষয়শ্রেণী:পৌরাণিক প্রথম মানব বিষয়শ্রেণী:খসড়া নিবন্ধ